Niš

Niš (serb. Ниш) on kaupunki Serbiassa.

Ymmärrä
Niš on Konstantinus Suuren syntymäkaupunki.

Lentokoneella
Nišin lentokentälle on joitakin reittilentoja lähinnä Montenegro Airwaysin (päivittäin Podgorica, Montenegro) ja Wind Jetin (Forlì, Italia) toimesta.

Junalla
Niš on hyvien rautatieyhteyksien varrella; junia kulkee esimerkiksi Thessalonikiin, Sofiaan, Belgradiin ja Istanbuliin. Rautatieasema on noin kaksi kilometriä länteen keskustasta.

Bussilla
Belgradista Nišiin liikennöi päivittäin noin tusinan verran bussivuoroja (noin 900-1000 dinaaria). Bussi on junaa nopeampi vaihtoehto tälle matkalle. Useimmiten bussit pysähtyvät kerran matkalla, jollekin E75-moottoritien huoltoasemista. Linja-autoasema on kaupungin pohjoisosassa, noin kilometrin ja yhden sillan ylityksen päässä keskustasta.

Liiku
Nišin keskustaan tutustuminen onnistuu parhaiten jalkaisin. Ympäristön kohteisiin pääsee helposti busseilla, joita kulkee kaupungissa useita linjoja. Yhden vyöhykkeen lippu 40 dinaaria. Paikallisliikenteen reittikartat ja aikataulut löytyvät http://www.jgpnis.rs/

Näe

 * Mediana, muinainen roomalainen asutuskeskus Konstantinus Suuren valtakaudelta. Muutama kilometri itään Niška Banjaa kohti.
 * Pääkallotorni (Ćele Kula), vuonna 1809 ottomaaneja vastaan hyökänneiden serbikapinallisten maallisista jäänteistä koottu torni. Noin kolme kilometriä kaupungin keskustasta, helposti paikallisbussireitin varrella. Pääsymaksu 120 din.
 * Vanhankaupungin pääaukio
 * Linnoitus (Niška tvrđava), kaupungin keskustassa, Nišava-joen pohjoisrannalla. Paljon erilaisia kulttuuritapahtumia.
 * Keskitysleiri "Punainen risti" (Crveni Krst), hyvin säilynyt, toisen maailmansodan aikainen, saksalainen keskitysleiri. Sijaitsee kaupungin pohjoisosassa noin kilometrin verran keskustasta.
 * Bubanj, metsikkö parin kilometrin päässä keskustasta lounaaseen. Toimi keskitysleirin teloituspaikkana. Nykyään puisto, jossa muistomerkki sodan uhreille.

Osta

 * Tori linnoituksen ja linja-autoaseman välissä. Myynnissä kaikkea mahdollista vihanneksista alkaen.
 * Kalča, Nišin suurin ostoskeskus keskustassa. Muutama kerros maan päällä ja yksi maan alla.
 * Sijainti keskustassa vilkkaan kävelykadun varrella.

Syö
Burek, kuten moni muukin kaupunki Balkanilla, myös Niš väittää aidon ja alkuperäisen burekin olevan kotoisin sieltä. Tätä herkullista ja rasvaista piirasta saa kaupungin kymmenistä leipomoista (pekara, пекара). Vuosittain loppukesällä järjestetään Burek Days, jolloin paikalliset leipomot täyttävät burekin-nälkäisten vatsat.

Edulliset

 * 
 * 

Jatka matkaa
Niš Niš Nis